CELEX: 32017D1197
Language: sk
Date: 2017-07-03 00:00:00
Title: Vykonávacie rozhodnutie Komisie (EÚ) 2017/1197 z 3. júla 2017, ktorým sa mení vykonávacie rozhodnutie Komisie 2012/340/EÚ o organizácii dočasného experimentu podľa smerníc Rady 66/401/EHS, 66/402/EHS, 2002/54/ES, 2002/55/ES a 2002/57/ES, pokiaľ ide o poľnú inšpekciu pod úradným dohľadom týkajúcu sa základného osiva a šľachteného osiva generácií predchádzajúcich základnému osivu [oznámené pod číslom C(2017) 4442] (Text s významom pre EHP )

5.7.2017   
            
            
               SK
            
            
               Úradný vestník Európskej únie
            
            
               L 172/30
            
         VYKONÁVACIE ROZHODNUTIE KOMISIE (EÚ) 2017/1197
   z 3. júla 2017,
   ktorým sa mení vykonávacie rozhodnutie Komisie 2012/340/EÚ o organizácii dočasného experimentu podľa smerníc Rady 66/401/EHS, 66/402/EHS, 2002/54/ES, 2002/55/ES a 2002/57/ES, pokiaľ ide o poľnú inšpekciu pod úradným dohľadom týkajúcu sa základného osiva a šľachteného osiva generácií predchádzajúcich základnému osivu
   
      
         [oznámené pod číslom C(2017) 4442]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 66/401/EHS zo 14. júna 1966 o uvádzaní osiva krmovín na trh (1), a najmä na jej článok 13a,
   so zreteľom na smernicu Rady 66/402/EHS zo 14. júna 1966 týkajúcu sa obchodovania s osivom obilnín (2), a najmä na jej článok 13a,
   so zreteľom na smernicu Rady 2002/54/ES z 13. júna 2002 o obchodovaní s osivom repy (3), a najmä na jej článok 19,
   so zreteľom na smernicu Rady 2002/55/ES z 13. júna 2002 o obchodovaní s osivom zelenín (4), a najmä na jej článok 33,
   so zreteľom na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín (5), a najmä na jej článok 16,
   keďže:
   
               (1)
            
            
               Vo vykonávacom rozhodnutí Komisie 2012/340/EÚ (6) sa stanovuje, že 31. decembra 2017 sa má ukončiť organizácia dočasného experimentu, na ktorom sa môže zúčastniť ktorýkoľvek členský štát, pričom si môže vybrať medzi úradnými poľnými inšpekciami a poľnými inšpekciami pod úradným dohľadom týkajúcimi sa základného osiva a šľachteného osiva generácií predchádzajúcich základnému osivu podľa smerníc Rady 66/401/EHS, 66/402/EHS, 2002/54/ES, 2002/55/ES a 2002/57/ES.
            
         
               (2)
            
            
               Posúdenie otázky, či výber medzi úradnými poľnými inšpekciami a poľnými inšpekciami pod úradným dohľadom môže predstavovať lepšiu alternatívu k požiadavke úradných poľných inšpekcií základného osiva a šľachteného osiva generácií predchádzajúcich základnému osivu, sa ešte neuzavrelo, keďže na ukončenie experimentu je potrebné zhromaždiť ďalšie údaje, najmä pokiaľ ide o najnižšiu úroveň úradného kontrolného testovania. Preto treba realizáciu dočasného experimentu predĺžiť.
            
         
               (3)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V článku 7 vykonávacieho rozhodnutia 2012/340/EÚ sa slová „31. decembra 2017“ nahrádzajú slovami „31. decembra 2019“.
   Článok 2
   Toto rozhodnutie je určené členským štátom.
   
      V Bruseli 3. júla 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES 125, 11.7.1966, s. 2298/66.
   
      (2)  Ú. v. ES 125, 11.7.1966, s. 2309/66.
   
      (3)  Ú. v. ES L 193, 20.7.2002, s. 12.
   
      (4)  Ú. v. ES L 193, 20.7.2002, s. 33.
   
      (5)  Ú. v. ES L 193, 20.7.2002, s. 74.
   
      (6)  Vykonávacie rozhodnutie Komisie 2012/340/EÚ o organizácii dočasného experimentu podľa smerníc Rady 66/401/EHS, 66/402/EHS, 2002/54/ES, 2002/55/ES a 2002/57/ES, pokiaľ ide o poľnú inšpekciu pod úradným dohľadom týkajúcu sa základného osiva a šľachteného osiva generácií predchádzajúcich základnému osivu (Ú. v. EÚ L 166, 27.6.2012, s. 90).